stanford-oval/wikipedia huggingface dataset:
המיועד
כתיבת הספר ועיבודים

"המיועד" נכתב בין השנים 1963 ו-1964, בזמן שחיים פוטוק שהה בירושלים, ויצא לאור באנגלית בארצות הברית בשנת 1967. להפתעתו של פוטוק, שציפה שהספר יעניין נישה מצומצמת יחסית, זכה הספר לביקורות חיוביות מאוד, שהה במשך עשרה חודשים ברשימת רבי המכר של הניו-יורק טיימס, תורגם לשפות רבות (ביניהן הולנדית, צרפתית, איטלקית ויפנית) ונמכר במיליוני עותקים.
לעברית תורגם הספר על ידי א. אורן ויצא לאור בארץ בשנת 1969 בהוצאת זליקוביץ בשם "הדגול". הוא תורגם שנית על ידי שי סנדיק ויצא לאור בשנת 2017 בהוצאת סנדיק ומשכל (ידיעות אחרונות), בשם "המיועד".
הספר עובד לתסכית רדיו ב-1977 ברשת NBC, ולסרט קולנוע בשם "הנבחר" ב-1982 (עם בארי מילר כראובן מאלטר ורובי בנסון כדני סונדרס). הוא גם עובד למחזמר בידי פוטוק עצמו ב-1988 (המלחין – פיליפ ספרינגר) ולמחזה ב-1999, שוב בידי פוטוק בשיתוף עם אהרון פוזנר שגם ביים.
פוטוק גם כתב ספר המשך בשם "ההבטחה", שיצא לאור ב-1969, ועוסק בשני הגיבורים בשנים שאחרי ההתרחשויות ב"המיועד" - כאשר דני הולך ללמוד פסיכולוגיה, וראובן לומד לקראת הפיכתו לרב קהילה. דמותו של ראובן (כנער צעיר בבית הספר היסודי) מופיעה כדמות משנה גם ברומן מאוחר יותר של פוטוק, "הנבל של דווידה" (1985).
הערות שוליים

↑  ראו עוד ב-Aaron R. Katz, Reflections on Chaim Potok’s ‘The Chosen’, טאבלט מגזין, ‏5 במרץ 2017 (באנגלית)
↑  על פי "אחרית דבר" מאת רינה פוטוק, שנוספה לספר בתרגום החדש
ג'ון דייוויד וושינגטון

| --- | --- |

 לידה:  28 ביולי 1984 (בן 40) טולוקה לייק, לוס אנג'לס, ארצות הברית 
 מדינה:  ארצות הברית 
 מקום מגורים:  לוס אנג'לס 
 השכלה:  מורהאוס קולג'  תיכון קמפבל 
 תקופת הפעילות:  מ-1992 
 
ג'ון דייוויד וושינגטון (באנגלית: John David Washington; נולד ב-28 ביולי 1984) הוא שחקן קולנוע וטלוויזיה אמריקאי ושחקן פוטבול לשעבר בעמדת הרץ האחורי.
הוא שיחק פוטבול במכללת מורהאוס וחתם בלוס אנג'לס ראמס בשנת 2006. מבחינה מקצועית, וושינגטון בילה ארבע שנים במדי סקרמנטו מאונטיין ליונס מליגת יונייטד פוטבול, השנייה בחשיבותה בארצות הברית.
וושינגטון עבר לקריירת משחק כמו אביו, דנזל וושינגטון ואמו, פאולטה וושינגטון. הוא היה חלק מצוות השחקנים בקומדיה מבית HBO "בולרז" (2015–2019). הוא גם כיכב כרון סטולוורת' בסרטו של ספייק לי "שחור על לבן" (2018), שזיכה אותו בגלובוס הזהב לשחקן הטוב ביותר וגילם את התפקיד הראשי בסרט "Tenet", בבימויו של כריסטופר נולאן.
חיים מוקדמים

וושינגטון גדל בשכונת לייק טולוקה בלוס אנג'לס, קליפורניה, בנם של השחקן דנזל וושינגטון והשחקנית והזמרת פאולטה וושינגטון (טרם נישואיה, פירסון); הוא הבכור מבין ארבעת ילדיהם. בגיל שבע הופיע כתלמיד בכיתת הארלם בסרט העלילתי של ספייק לי משנת 1992 מלקולם אקס, שבו כיכב אביו דנזל בתפקיד הראשי.
וושינגטון למד בבית הספר קמפבל הול בלוס אנג'לס, שם שיחק כדורגל וכדורסל. הוא סיים את לימודיו בתיכון בשנת 2002 ומכללת מורהאוס בשנת 2006.
קריירת פוטבול

לאחר שחתם על טיוטת הדראפט של NFL 2006, וושינגטון הוחתם על ידי הלוס אנג'לס ראמס ב-1 במאי 2006. וושינגטון שוחרר על ידי הראמס ב-31 באוגוסט. כעבור שלושה ימים החתימו אותו הראמס לסגל האימונים שלהם. וושינגטון שיחק בליגת NFL אירופה במדי ריין פאייר הגרמנית בעונת 2007.
וושינגטון נבחר בדראפט על ידי הקליפורניה רדוודס (לימים סקרמנטו מאונטיין ליונס) מליגת יונייטד פוטבול בשנת 2009. הוא חתם בקבוצה ב-18 באוגוסט. וושינגטון נשאר בקבוצה לאחר המעבר לסקרמנטו ושיחק במאונטיין ליונס עד 2012, אז הליגה פורקה.
קריירה קולנועית וטלוויזיונית

וושינגטון חזר לקולנוע בשנת 2015 בתפקיד ריקי ג'רט בסדרת הדרמה שלHBO Ballers לצד דוויין ג'ונסון. הסדרה התקבלה היטב על ידי המבקרים והמשיכה לחמש עונות.
בספטמבר 2017, וושינגטון לוהק לתפקיד הראשי בתור הבלש רון סטולוורת' במותחן מאת ספייק לי "שחור על לבן", שהתבסס על ספר הזיכרונות של סטולוורת' עצמו. הסרט התמודד פרס דקל הזהב בפסטיבל קאן 2018, שם הוקרן בבכורה ב-14 במאי 2018. הוא לא זכה בפרס, אך זכה בפרס הגדול על ידי חבר השופטים של הפסטיבל. הסרט הוקרן בבתי הקולנוע ב-10 באוגוסט 2018, תאריך שנבחר כדי לחפוף לחגיגות השנה לעצרת שרלוטסוויל. הסרט זכה להצלחה מסחרית, כאשר וושינגטון זוכה בפרס גלובוס הזהב והיה מועמד לפרס גילדת שחקני המסך.
בשנת 2018, וושינגטון כיכב בסרטים "מפלצות וגברים" ו-"All Rise", ששניהם הוקרנו בקטע התחרות הדרמטית בפסטיבל סאנדנס 2018  הוא הופיע גם בסרט "הזקן והאקדח" שיצא ב-28 בספטמבר 2018 על ידי Fox Searchlight.
וושינגטון לוהק לגלם את התפקיד הראשי בסרט "Tenet", שביים כריסטופר נולאן ושיצא בחודש ספטמבר 2020. על הופעתו, וושינגטון זכה בפרס סאטורן לשחקן הטוב ביותר.
בשנת 2021 וושינגטון כיכב לצד זנדאיה בסרט הדרמה "מלקולם ומארי" שצולם במהלך מגפת הקורונה.
בשנת 2022 הופיע בסרט התקופתי "אמסטרדם" בבימויו של דייוויד או. ראסל. באותה השנה הופיע בהפקת ברודוויי של המחזה "שיעור הפסנתר" וצפוי לחזור על תפקידו בעיבוד קולנועי למחזה.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 1992 | מלקולם אקס | תלמיד בכיתת הארלם |  |
| 1995 | האישה שלבשה כחול | ילד עם צעצוע | ללא קרדיט |
| 2010 | הנבחר |   | מפיק-שותף |
| 2017 | אהבה בלי חרוזים | מאליק |  |
| ‏2018 | Monsters and Men | דניס ויליאמס |  |
| ‏2018 | מפלצת | ריצ'רד "בובו" אוונס |  |
| ‏2018 | שחור על לבן | הבלש רון סטולוורת' | מועמד לפרס גלובוס הזהב לשחקן הטוב ביותר - סרט דרמה מועמד פרס גילדת שחקני המסך לשחקן הטוב ביותר (אנ') (2018) מועמד לפרס סטלייט לשחקן הטוב ביותר |
| ‏2018 | הג'נטלמן והאקדח | סגן קלי |  |
| 2020 | טנט | הפרוטגוניסט | זוכה פרס סאטורן לשחקן הטוב ביותר |
| 2021 | מלקולם ומארי | מלקולם | גם מפיק |
| 2021 | בקט | בקט |  |
| 2022 | אמסטרדם | הרולד וודסמן |  |
| 2023 | היוצר | ג'ושוע |  |
| TBA | The Piano Lesson | בוי ווילי צ'ארלס |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2015–2019 | בולרז | ריקי ג'רט | תפקיד ראשי (5 עונות); 47 פרקים |
הערות שוליים

↑  "John David Washington". Just Sports Stats.
↑  Respers, Lisa (1 באוגוסט 2018). "Don't tell 'BlacKkKlansman's' John David Washington he's code-switching". CNN. נבדק ב-4 בינואר 2020. {{cite web}}:  (עזרה)
↑  "Rams cut 11, including sixth-round pick". Yahoo! Sports. 31 באוגוסט 2007. נבדק ב-31 באוגוסט 2007. {{cite web}}:  (עזרה) It was widely speculated that John David Washington was a member of the St. Louis Rams but he never actually signed his contract due to a failed physical.(הקישור אינו פעיל, September 2018)
↑  "Rams sign seven to practice squad". St. Louis Rams. 3 בספטמבר 2007. אורכב מ-המקור ב-27 בספטמבר 2007. נבדק ב-22 בספטמבר 2018. {{cite web}}:  (עזרה)
↑  "John David Washington". The Football Database. נבדק ב-26 בספטמבר 2018. {{cite web}}:  (עזרה)
↑  "United Football League Signs 31 Players to California Redwoods' Roster". United Football League. 18 באוגוסט 2009. אורכב מ-המקור ב-21 באוגוסט 2009. נבדק ב-26 בספטמבר 2018. {{cite web}}:  (עזרה)
↑  "Mountain Lions begin season with morning practice". KTXL. 20 בספטמבר 2012. נבדק ב-21 בספטמבר 2012. {{cite web}}:  (עזרה)(הקישור אינו פעיל)
↑  "John David Washington". TotalFootballStats.com. 2010. אורכב מ-המקור ב-9 בדצמבר 2011. נבדק ב-26 בספטמבר 2018. {{cite web}}:  (עזרה)
↑  Andreeva, Nellie (13 בפברואר 2014). "Dwayne Johnson's HBO Half-Hour Pilot 'Ballers' Picked Up To Series". Deadline Hollywood. נבדק ב-19 בפברואר 2014. {{cite web}}:  (עזרה)
↑  "Ballers: Season 1". Rotten Tomatoes. נבדק ב-7 באוגוסט 2018. {{cite web}}:  (עזרה)
↑  "The 2018 Official Selection". Cannes Film Festival. נבדק ב-12 באפריל 2018. {{cite web}}:  (עזרה)
↑  Staff (6 בדצמבר 2018). "'Vice,' 'The Assassination of Gianni Versace' lead 2019 Golden Globe nominations". Los Angeles Times. נבדק ב-6 בדצמבר 2018. {{cite web}}:  (עזרה)
↑  "BlacKkKlansman (2018) - Box Office Mojo". www.boxofficemojo.com (באנגלית). נבדק ב-29 בספטמבר 2018. {{cite web}}:  (עזרה)
↑  Hipes, Patrick (18 בינואר 2018). "'Monsters And Men' Sundance First Look: "Can't You See What's Happening Out There?"". Deadline Hollywood. נבדק ב-21 בינואר 2018. {{cite web}}:  (עזרה)
↑  Perez, Rodrigo (5 ביוני 2018). "'The Old Man And The Gun' Trailer: Robert Redford Will Act One Last Time For Director David Lowery". The Playlist. נבדק ב-5 ביוני 2018. {{cite web}}:  (עזרה)
↑  Justin Kroll (19 במרץ 2019). "John David Washington to Star in Christopher Nolan's Next Film (EXCLUSIVE)". Variety.com. נבדק ב-4 בינואר 2020. {{cite web}}:  (עזרה)
| 0 | 1 | 2 |
| --- | --- | --- |
| הקודם: 2018/2019: רוברט דאוני ג'וניור, "הנוקמים: סוף המשחק" | פרס סאטורן – השחקן הטוב ביותר   2019/2020: ג'ון דייוויד וושינגטון, "טנט"  | הבא: 2021/2022: טום קרוז, "אהבה בשחקים: מאווריק" |
| --- | --- |
בקרת זהויות :  NLI: 987010039655205171  BNE: XX5864404  GND: 1175448354  ISNI: 0000 0004 5970 5435  LCCN: no2018151957  NKC: xx0256511  NTA: 405362781  SUDOC: 234056568  VIAF: 19154196721820110325   WorldCat (עם VIAF): 19154196721820110325
פרשת האצנית בסנטרל פארק

| --- | --- |

 מידע כללי
 סוג:  אירוע, תיק חקירה פלילי 
 מדינה:  ארצות הברית 
 מיקום:  סנטרל פארק 
 תאריך:  19 באפריל 1989 
 
פרשת האצנית בסנטרל פארק (באנגלית: Central Park jogger case. ידוע גם כ-"Central Park 5") היה אירוע תקיפה ואונס שהתרחש בליל 19 באפריל 1989 ובמסגרתו הותקפה ונאנסה טרישה מיילי, וכן הותקפו שמונה אנשים נוספים בסנטרל פארק, ניו יורק.
מיילי, בנקאית השקעות לבנה הייתה בת 28 בעת התקיפה שכמעט וגבתה את חייה ונותרה ללא זיכרון מהמעשה. הנאשמים שהיו כולם אפרו-אמריקאים או היספנים, ובגילאים 14–16 בעת התקיפה, הודו במעשה לאחר חקירה משטרתית ממושכת. אולם תוך זמן קצר חזרו בהם ואמרו כי ההודאה נסחטה באמצעות איומים ומתוך תשישות. בעת משפטם של הנאשמים ביוני 1990, תיאר הניו יורק טיימס את ההתקפה שהם ביצעו לכאורה, כ"אחד הפשעים המפורסמים ביותר של שנות השמונים". אחרי תהליך משטרתי ומשפטי שנחשב שערורייתי, הורשעו הנאשמים וריצו עונשי מאסר של עד 13 שנים.
רק בשנת 2002 הם זוכו, אחרי שמטיאס רייס, עבריין מין ואנס מורשע, התוודה שהוא זה שאנס את טרישה מיילי. בדיקות ה-DNA הוכיחו שהוא דובר אמת, אך לא הוגשה נגדו תביעה בעקבות חוק ההתישנות.
התקיפה וההרשעה

התקיפה בסנטרל פארק באותו לילה בוצעה לכאורה על ידי כ-30 בני נוער. טרישה מיילי נמצאה רק בשעה 1:30 לפנות בוקר. לאחר מציאתה, גברו מאמצי המשטרה לאיתור החשודים, ולבסוף נעצרו שישה בני נוער כולם ובני מיעוטים - ארבעה בני נוער אפרו-אמריקאים ושני בני נוער היספנים אמריקאים. לאחר חקירות ממושכות הוגשו, ב-10 במאי 1989 כתבי אישום נגד חמישה בני נוער: קורי וייז, יוסף סאלם, אנטרון מק'ריי, ריימונד סנטנה וקווין ריצ'רדסון. כתבי האישום הוגשו באשמת תקיפה, שוד, התפרעות, אונס, התעללות מינית וניסיון לרצח על התקיפה כנגד טרישה מיילי וכנגד אדם נוסף, ג'ון לאופלין. הנאשם השישי היה אמור להישפט אחרון, אך הוא ביצע בינואר 1991 עסקת טיעון וקיבל עונש פחות.
התביעה של חמשת הנאשמים בתיק התבססה בעיקר על הודאות שמסרו בחקירותיהם במשטרה, שבמקרים מסוימים נמשכו שעות ללא אפוטרופוסים או עורכי דין. בהמשך, כל החמישה חזרו בהם מהגרסאות שמסרו, טענו לחפותם וסירבו לעסקת טיעון. אף אחת מדגימות הדנ"א של החשודים לא תאמה את פרופיל הדנ"א אשר נלקח משתי דגימות הזרע שנמצאו על הקורבן ובקרבתה, ששתיהן היו שייכות לאותו אדם לא מזוהה - עובדה שנכללה בעדותו של חוקר האף-בי-איי בשני המשפטים. יתרה מזאת, לא היו שום ראיות פורנזיות כלשהן המקשרות בין חמשת בני הנוער לאירועים.
למרות כל זאת, כולם הורשעו ב-1990 באשמת תקיפה והאשמות אחרות על ידי חבר מושבעים בשני משפטים נפרדים. לאחר המשפטים הם נודעו תחת הכינוי "חמישיית סנטרל פארק". גזרי דינם נעו בין 5 ל-15 שנים בכלא.
ארבעה מהנאשמים ערערו על הרשעתם בבתי משפט לערעורים ובקשותיהם התקבלו. ארבעה מהנאשמים ריצו עונשי מאסר שנעו בין 6 ל-7 שנים כל אחד; אחד מהנאשמים אשר נשפט כבגיר, ריצה עונש מאסר של כ-13 שנים בכלא.
מעבר לכך, חמישה נאשמים אחרים הודו בהאשמות הקשורות בפשעים שהתבצעו נגד שמונה קורבנות אחרים באותו הלילה - וקיבלו עונשים פחותים.
הזיכוי

בשנת 2001 הודה מטיאס רייס, רוצח מורשע ואנס סדרתי המרצה מאסר עולם, בפני חוקרי משטרה, שהוא זה שאנס את פטרישה מיילי. הדנ"א שלו תאם את שתי הדגימות שנמצאו על מיילי וסמוך לה, בנוסף לעדויות נוספות. הוא אמר שהוא ביצע את האונס לבדו. רייס לא הועמד לדין על כך שאנס את מיילי, משום שחלפה תקופת ההתיישנות.
לאחר חקירה שנערכה ב-2002 במשרדו של רוברט מורגנטאו, התובע המחוזי של מחוז ניו יורק, הוחלט לבטל את הרשעותיהם של חמשת הגברים המואשמים בתקיפה והאונס של מיילי. בשנת 2002 בית המשפט זיכה את הנאשמים והמדינה ביטלה את כל האישומים נגדם.
בשנת 2003 חמשת הנאשמים תבעו את העיר ניו יורק על כליאת שווא, אפליה גזעית, ומצוקה רגשית. כשעמד בראשות ניו יורק ראש העיר מייקל בלומברג, העיר סירבה להסדר בין הצדדים במשך עשור. לאחר שביל דה בלאזיו נבחר כראש העיר, בשנת 2014, ניו יורק הגיעה להסדר עם חמשת התובעים שבמהלכו יפוצו בסך של 41 מיליון דולר. חמשת הגברים גם הגישו תביעה נוספת, הפעם נגד מדינת ניו יורק בסך של 52 מיליון דולר נוספים. בשנת 2016 הגיעו הצדדים להסדר בסך של 3.9 מיליון דולר.
בשנת 2019 יצאה מיני סדרה המתבססת על הפרשה בשם "כשהם רואים אותנו" בנטפליקס.
התנגדות לזיכוי

אף שהזיכוי הוכח בראיות, רבים בארצות הברית התמידו בהתנגדות לזיכויים חמשת הנאשמים. דונלד טראמפ בקמפיין הבחירות שלו לנשיאות ב-2016 גרס שלא היה מקום לבטל את ההרשעות של הנאשמים. בשנת 2019 סירב טראמפ להתנצל, ואף גרס כי עמדתו לא תפגע בו, שכן הציבור מאס בתקינות פוליטית.
הערות שוליים

↑  Farber, M. A. (17 ביולי 1990). "'Smart, Driven' Woman Overcomes Reluctance". The New York Times. {{cite web}}:  (עזרה)
↑  "The verdict", ABC Nightline, December 3, 2002
↑  בן בירון בראודה, ‏"כשהם רואים אותנו": לא עוד סדרה מעייפת בז'אנר האקטיביסטי, באתר ‏מאקו‏, 7 ביוני 2019
↑  Steven A. Holmes, Member of ‘Central Park 5’ blasts Trump | CNN Politics, CNN, ‏2016-10-06 (באנגלית)
↑  Ransom, Jan (2019-06-18). "Trump Will Not Apologize for Calling for Death Penalty Over Central Park Five". The New York Times (באנגלית אמריקאית). ISSN 0362-4331. נבדק ב-2025-01-14.
| --- | --- |
בקרת זהויות :  NLI: 987007561174105171  LCCN: sh92003487
כריס סרנדון

| --- | --- |

 לידה:  24 ביולי 1942 (בן 82) בקלי, ארצות הברית 
 מדינה:  ארצות הברית 
 תקופת הפעילות:  מ-1965
 מקום לימודים:  אוניברסיטת וירג'יניה המערבית  האוניברסיטה הקתולית של אמריקה  תיכון וודרו וילסון 
 בן או בת זוג:  ג'ונה גליסון (1994–?) 
 מספר צאצאים:  3
 פרופיל ב-IMDb
 
כריס סרנדון
כריסטופר סרנדון (באנגלית: Christopher Sarandon; נולד ב-24 ביולי 1942) הוא שחקן קולנוע ותיאטרון אמריקאי מועמד פרס אוסקר לשחקן המשנה הטוב ביותר ופרס גלובוס הזהב על הופעת הבכורה שלו בקולנוע בסרט "אחר צהריים של פורענות". סרנדון כיכב גם בסרטים "הנסיכה הקסומה" ו"משחק ילדים".
ביוגרפיה

סרנדון נולד בעיר באקלי שבמערב וירג'יניה למהגרים היוונים מרי וכריסטופר סרנדון. בילדותו נהג לתופף ושימש כזמר חימום עם להקתו ללהקה המקומית בעיר ולאחר מכן גם לזמרים בובי דארין וג'ין וינסנט.
לסרנדון תואר באומנויות מ"אוניברסיטת מערב וירג'יניה" ותואר מאסטר בתיאטרון מ"האוניברסיטה הקתולית של אמריקה" שבוושינגטון, שם פגש את אשתו הראשונה השחקנית זוכת פרס האוסקר סוזן סרנדון ממנה התגרש לאחר 11 שנות נישואים.
לסרנדון שלושה ילדים מאשתו השנייה הדוגמנית ליסה אן קופר, לה היה נשוי במשך תשע שנים.
משנת 1994 נשוי סרנדון לזמרת והשחקנית היהודייה-קנדית ג'ואנה גליסון (אנ').
ביוגרפיה > קריירת משחק

לאחר סיום לימודיו החל את דרכו כשחקן בתיאטרון ובתוכנית הטלוויזיה "אור מנחה".
ב-1975 רשם סרנדון את הופעת הבכורה שלו בהוליווד כליאון שרמר בן זוגו הטרנסקסואל האובדני של סוני וויטוביץ' (אל פצ'ינו) בדרמת הפשע של סידני לומט "אחר צהריים של פורענות". הופעתו הראשונה זכתה להערכה רבה ולמועמדויות פרס אוסקר לשחקן המשנה הטוב ביותר ולפריצת השנה של טקס גלובוס הזהב.
סרנדון התפרסם בשנות ה-80 בפנטזיה "הנסיכה הקסומה" בתפקיד הנסיך המפרדינק הטוען לכתר ממלכת פלורין שמתארס עם הנסיכה נורית (רובין רייט) על מנת לרצוח אותה ולשלוט בעצמו. הוא גם השתתף בסרט הראשון מתוך סדרת סרטי המותחן "משחק ילדים" בתור הבלש מייק נוריס שחוקר את מקרי הרצח של בובת הצעצוע צ'אקי שבמקור הוא רוצח ערמומי בשם צ'ארלס לי ריי (בראד דוריף) ו"ליל האימה", בתור השכן הערפד ג'רי דנדרידג'.
ב-1993 דיבב סרנדון את הדמות הראשית של ג'ק סקלינגטון מלך הדלעת באנימציית חג המולד "הסיוט שלפני חג המולד".
ב-2008 הופיע בעיבוד האמריקאי לקומדיה הקוריאנית המצליחה "נערתי החצופה" בתור ד"ר רוראק אביה של גיבורת העלילה ג'ורדן (אלישה קאת'ברט).
בנוסף, הופיע סרנדון בעונה הראשונה של סדרת הדרמה "פליסיטי", בתפקיד ד"ר מקגראת'.
כמו כן השתתף בקליפ לשיר "Hands clean", של הזמרת אלאניס מוריסט.
פילמוגרפיה נבחרת

אחר צהריים של פורענות (1975)
ליפסטיק (1976)
הזקיף (1977)
אתה לא יכול ללכת הביתה שוב (1979)
קובה (1979)
בין שתי ערים (1980) - סידני קרטון / צ'ארלס דארני
תעלומת אומגה (1983)
פרוטוקול (1984)
ליל האימה (1985)
הנסיכה הקסומה (1987) - הנסיך המפרדינק
מאדאם מיילפלאוור (1987)
משחק ילדים (1988)
קורס התנגשות (1989)
עבדי ניו יורק (1989)
הקים לתחייה (1991)
הסיוט שלפני חג המולד (1993)
סיבה מוצדקת (1995)
בית בושת של דם (1996)
אמריקן פרפקט (1997)
תנו לשטן ללבוש שחור (1999)
בושם (2001)
צבי ים (2005)
נערתי החוצפנית (2008)
זרמים מרובים (2009)
Frank the Bastard‏ (2015)
ביג סטון גאפ (2015)
I Smile Back‏ (2015)
פילמוגרפיה נבחרת > טלוויזיה

בית המשפט (2002)
קליגה

קליגה רומאית
קליגה ממוסמרת
קליגה (לטינית: Caliga; ברבים: קליגאי, Caligae. בלשון חז"ל סנדל המסומר) הם סנדלים שנועדו לשימוש צבאי וננעלו על ידי חיילי הלגיון הרומאי.
הסנדלים הוכנו מעור ונקשרו במרכז כף הרגל ומעל הקרסול. בנוסף, מוסמרו מסמרי ברזל לסוליה כדי לחזק אותה ולאפשר תנועה קלילה. המסמרים גם היוו כלי נשק פוטנציאלי משום שאפשרו גרימת נזק רב יותר בבעיטה.
בתנאי קור החיילים הרומאים נהגו לגרוב גרביים עם הקליגה. במהלך המאה השנייה יצאה הקליגה משימוש והוחלפה על ידי מגפיים שסיפקו הגנה טובה יותר לרגליים.
משמעות שמו של הקיסר הרומאי קליגולה (קיסר בשנים 37–41 לספה"נ) היא "קליגה קטנה" - כינוי שניתן לו בידי החיילים כשעוד היה ילד.
לפי אחת הסברות, מקור המלה "קַלְגַּס" ששימשה ככינוי לחייל רומאי בלשון חז"ל, הוא מסנדלי הקליגה שהחיילים הרומאים נהגו לנעול.
בגזירת סנדל המסומר אסרו חז"ל על נעילת קליגה בשבת, בעקבות מעשה דריסה המוני.
הערות שוליים

↑  חנן אשל, "סנדלים מסומרים במקורות היהודיים, וממצא חדש ממערה בכתף יריחו", ציון נג, חוברת ב, תשמ"ח 1988, עמ' 191.
אוניברסיטת ווריק

| --- | --- |

סמל אוניברסיטת ווריק
 אוניברסיטת מחקר ציבורית
 על שם:  ווריק 
 מוטו:  Mind moves matter 
 תקופת הפעילות:  1965–הווה (כ־60 שנה)
 בעלי תפקידים
 נשיא:  קתרין אשטון
 סגן נשיא:  סטיוארט קרופט
 תלמידים
 כלל הסטודנטים:  29,075 (2022/23)
 סטודנטים לתואר ראשון:  19,440 (2022/23)
 מיקום
 מיקום:  קובנטרי, אנגליה
 מדינה:  הממלכה המאוחדת הממלכה המאוחדת
 קואורדינטות:  52°22′48″N 1°33′43″W﻿ / ﻿52.380080555556°N 1.5619305555556°W﻿ / 52.380080555556; -1.5619305555556
 https://warwick.ac.uk
  (למפת הממלכה המאוחדת מוגדלת) לונדון בלפסט אדינבורו ליברפול ברמינגהאם ניוקאסל מנצ'סטר לידס פורטסמות' קארדיף גלאזגו פלימות' האוקיינוס האטלנטי  הים הצפוני  תעלת למאנש  האוקיינוס האטלנטי  צרפת אירלנד איי שטלנד  אורקני האיים ההברידיים אוניברסיטת ווריק(למפת הממלכה המאוחדת רגילה) לונדון בלפסט אדינבורו ליברפול ברמינגהאם ניוקאסל מנצ'סטר לידס פורטסמות' קארדיף גלאזגו פלימות' האוקיינוס האטלנטי  הים הצפוני  תעלת למאנש  האוקיינוס האטלנטי  צרפת אירלנד איי שטלנד  אורקני האיים ההברידיים אוניברסיטת ווריק
 
אוניברסיטת ווריק (באנגלית: The University of Warwick; בקיצור: Warw) היא אוניברסיטת מחקר ציבורית בקובנטרי,  בריטניה שנוסדה ב-1965 כחלק מיוזמה ממשלתית להרחבת הנגישות להשכלה גבוהה.
קמפוס האוניברסיטה נבנה על שטח בגודל של כ-290 דונם בפאתי קובנטרי שבאנגליה. האוניברסיטה חברה במספר ארגונים: חברה בקבוצת ראסל, בחדשנות מידלנדס, בגילדת האוניברסיטאות האירופאיות עתירות המחקר, באוניברסיטאות הממלכה המאוחדת, באיגוד אוניברסיטאות חבר העמים הבריטי, באיגוד האוניברסיטאות האירופאיות וחברה מייסדת של מכון אלן טיורינג בלונדון.
היסטוריה

האוניברסיטה הוקמה בשנת 1965, כ-3.5 ק״מ מהעיר קובנטרי שבאנגליה.
בשנת 2000, נפתח באוניברסיטה בית הספר לרפואה החדש.
בדצמבר 2000, בחר נשיא ארצות הברית ביל קלינטון להיפגש בפגישתו האחרונה עם ראש הממשלה הבריטי טוני בלייר באוניברסיטת ווריק. היועץ לביטחון לאומי של ארצות הברית, סנדי ברגר הסביר את הבחירה באוניברסיטה זו כמקום המפגש: "ווריק היא אחת מאוניברסיטאות המחקר החדשניות ביותר בבריטניה, אשר נבחרה על ידי ראש הממשלה בלייר כמודל של מצוינות אקדמית ועצמאות מהממשלה".
פקולטות ומחלקות > הפקולטה לאמנויות

היסטוריה עתיקה
לימודים קלאסיים
מחקרים אמריקאים השוואתיים
מדיניות תרבות
אנגלית
קולנוע וטלוויזיה
צרפתית
גרמנית
לימודי ספרדית
היסטוריה
תולדות האמנות
איטלקית
שפות מודרניות
תיאטרון והופעה
פקולטות ומחלקות > הפקולטה לרפואה

ביולוגיה תאית ביו-רפואית
סרטן
תמותת ילדים
חינוך קליני
סוכרת והשמנה
התערבות מוקדמת ובריאות הנפש
מדעי הבריאות
בריאות מטבולית וכלי דם
הורות
בריאות הנפש הציבורית ורווחתה
בריאות הרבייה
שינה
פקולטות ומחלקות > הפקולטה למדעים

מדעי הביולוגיה
כימיה
מדעי המחשב
הנדסה
מדעי החיים
מתמטיקה
פיזיקה
פסיכולוגיה
סטטיסטיקה
ביולוגיה מערכתית
קבוצת ייצור ווריק (אנ')
פקולטות ומחלקות > הפקולטה למדעי החברה

בלשנות יישומית
המרכז למתודולוגיות בין תחומיות
כלכלה
חינוך
מחקר תעסוקתי
בריאות וחברה
משפטים
למידה לאורך החיים
פילוסופיה
פוליטיקה ולימודים בינלאומיים
סוציולוגיה
בית ספר למנהל עסקים ווריק (אנ')
דירוגים בין-לאומיים

דירוג שאנגחאי: מקום 101–150 (2024)
דירוג Times Higher Education: מקום 67 (2024)
דירוג QS לאוניברסיטאות: מקום 106= (2024)
הערות שוליים

↑  "Medical school's open doors". BBC News. 29 בספטמבר 2000. נבדק ב-10 בנובמבר 2011. {{cite news}}:  (עזרה)
| קבוצת ראסל |
| --- | --- | --- |
|  | אדינבורו • אוקספורד • אימפריאל קולג' • אקסטר • בירמינגהם • בית הספר לכלכלה של לונדון • בריסטול • גלאזגו • דרהאם • המלכה בבלפסט • ווריק • יוניברסיטי קולג' לונדון • יורק • ליברפול • לידס • מנצ'סטר • נוטינגהאם • ניוקאסל • סאות'המפטון • קארדיף • קווין מרי • קיימברידג' • קינגס קולג' לונדון • שפילד |  |
| --- | --- |
בקרת זהויות :  NLI: 987007269487805171  PLWABN: 9810668719205606  BIBSYS: 90211610  BNE: XX145717  BnF: cb12205114z (data)  CiNii: DA03126220  GND: 11183-1  ISNI: 0000 0000 8809 1613  LCCN: n50059535  NKC: ko2004219685  NLA: 35573192  NSK: 000720759  RERO: 02-A005493323  SUDOC: 030684595  VcBA: 494/20323  VIAF: 128035475   WorldCat (עם VIAF): 128035475
חאן מנולי

#invoke:תבנית מידע
חאן מנולי
חאן מנולי הוא מבנה ברחוב בית אשל 11 ביפו הקרוי על שם בעליו הארמני שאה מנוליאן שהיה הקאוואס של הקונסול האוסטרי ביפו.
היסטוריה

המבנה שכן בלב האזור המסחרי שבכניסה לעיר, בין סוק א-דיר "השוק היווני" שמצפון וממזרח לו, לבין השוק שברחוב יפת מדרום וממערב לו. הוא שימש כחאן חשוב לסוחרים שהגיעו לסחור ביפו, וכתחנת מעבר לרבים מראשוני העלייה הראשונה עד העלייה הרביעית. כמקובל בחאנים רבים באימפריה העות'מאנית, שילב הבניין בין אכסניה ששכנה בקומה השנייה, ובין מחסן סחורות בקומת הקרקע. עוד שכנו מחסנים בחצר ובמקום היו גם אורוות לאחסון בהמות המסע של הסוחרים וכן לבעלי החיים שהובאו ליפו  בטרם נמכרו או לאחר שנקנו.
המבנה שימש כמרכז ציבורי ופוליטי של הקהילה היהודית בעיר, ובו המתינו חולים שהובאו ליפו עד שיימצא רופא שיבוא לבקר אותם. חולים אשר לא היה בידם כסף כדי לשלם את הוצאות האשפוז בבית החולים שער ציון שבעיר, נותרו לעיתים במבנה החאן. מחזיתו של החאן יצאו דיליז'נסים לירושלים וליעדים נוספים בעורפה של יפו, כך שהמקום שימש גם בתור תחנה מרכזית לכרכרות ולעגלות. המבנה כונה על ידי משה סמילנסקי בכינוי "מרכז המושבות ביפו", ובסביבתו שכנו מוסדות אשר סייעו לקליטת העולים, ובהם ועד חובבי ציון והמשרד הארצישראלי. שנים רבות ניהלו את החאן הזוג ישראל ורבקה כהן. הערבים שיבשו את שמו של ישראל-שרול וקראו לו "סרור" ואת המבנה כינו "חאן סרור".
בשנים 2005-2006 עבר המבנה שיפוץ מקיף והוא ניכר בשורת הקשתות שבקומת הקרקע שלו, הסוגרות על ארקדה. בקומה השנייה תלויה מרפסת מוארת, אליה מובילות דלתות מסוגננות רבות, ומעליהן שורת חלונות עגולים. על גג המבנה שלושה חלונות מעוגלים הניצבים במעין אנטבלטורה. בעבר בלטו בחזית המבנה "קורות ברזלים" מתחת לארקדות החזית כדי למנוע קריסה של המבנה.
לקריאה נוספת

משה סמילנסקי,  מרכז המושבות ביפו - 1890 (בתוך) אברהם יערי, זכרונות ארץ ישראל - כרך ב'.
משה סמילנסקי, משפחת האדמה, ספר ראשון, הוצאת עם עובד, תשי"ד.
אופוסומיים

| אופוסומיים |
| --- | --- |
 אופוסום וירג'יניה
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
תת־מחלקה:: יונקי כיס
על־סדרה:: יונקי כיס אמריקאיים
סדרה:: אופוסומאים
משפחה:: אופוסומיים
שם מדעי
 Didelphidae ‏גריי, 1821

אופוסום עכברי טייט.
אופוסום ארבע-עיני אפור.
אוֹפּוֹסוּמיים (שם מדעי: Didelphidae) היא משפחה טקסונומית יחידה בסדרה אופוסומאים, שכוללת את חיות הכיס היחידות שחיות בטבע באמריקה הצפונית. בנוסף לכך היא המשפחה הגדולה ביותר של חיות כיס בחצי הכדור המערבי, וכוללת יותר מ-103 מינים ב-19 סוגים. לעיתים נוצר בלבול בינם לבין בני הקבוצה דמויי-קוסקוס המכונים פוסומים, שגם הם חיות כיס, אך הן חיות ביבשת אוסטרליה. האופוסומים נוהגים להתגונן מטורפים על ידי התחזות למתים.
במהלך ההחלפה האמריקנית הגדולה, הגיע לצפון אמריקה המין אופוסום וירג'יניה וכיום הוא חי רק בצפון אמריקה. מין זה הוא גם הגדול במשפחה ומגיע עד משקל של 6 ק"ג. האופוסומים הם שוכני עצים הנעזרים בזנבם הארוך כדי לטפס על העצים, אך בניגוד לדעה הרווחת אינם נתלים עליהם (למעט פרטים צעירים וקטנים מאוד).